Andreas Goldberger

Andreas "Andi" Goldberger (s. 29. marraskuuta 1972 Ried im Innkreis, Ylä-Itävalta, Itävalta) on itävaltalainen uransa lopettanut mäkihyppääjä.

Goldbergerin uran parhaat vuodet ajoittuivat 1990-luvun puolivälin tietämille. Planican lentomäessä hän sijoittui keväällä 1991 yhdeksänneksi ja seitsemänneksi, ja lopullinen läpimurto tapahtui Keski-Euroopan mäkiviikolla 1991–1992, kun hän osallistui vain Itävallan puolella hypättyihin osakilpailuihin, mutta sijoittui niissä toiseksi ja kuudenneksi. Hänet valittiin Albertvillen olympialaisiin, mutta niissä hän ei päässyt vielä kilpailemaan. Ensimmäisen maailmancupin osakilpailuvoittonsa hän saavutti 3. tammikuuta 1993 Innsbruckissa.

Goldberger voitti mäkihypyn maailmancupin kolme kertaa, kausina 1992–1993, 1994–1995 ja 1995–1996. Keski-Euroopan mäkiviikon hän voitti 1992–1993. Seuraavana talvena 1994–1995 hän voitti jälleen mäkiviikon, kun Kazuyoshi Funaki jäi yhteispisteissä 23,4 pisteen erolla toiseksi. Lillehammerin olympialaisissa vuonna 1994 hän voitti kaksi pronssimitalia. Lentomäen maailmanmestaruuskilpailuissa hän voitti mestaruuden vuonna 1996 sekä pronssia henkilökohtaisessa kilpailussa vuonna 1992 ja joukkuekilpailussa vuonna 2004. Hiihdon MM-kilpailuista Goldbergerin mitalisaldo on yksi kulta, kaksi hopeaa ja neljä pronssia.

Vuonna 1997 Itävallan hiihtoliitto asetti Goldbergerin kuuden kuukauden kilpailukieltoon kokaiinin käytön takia. Vankilassa istuva huumekauppias oli kertonut myyneensä edellisenä syksynä Goldbergerille kokaiinia ainakin kahteen otteeseen. 1990-luvun jälkipuoliskolla Goldbergerin mäkihyppyura kääntyi laskusuuntaiseksi, mutta vielä vuonna 2000 hän ponkaisi Planicassa uusiksi lentomäen ME-lukemiksi 225 metriä.

Maailmancup-uransa Goldberger lopetti kevääseen 2005 sijoituttuaan maailmancupin yhteispisteissä 36:nneksi. Uransa viimeisen kilpailuhypyn Goldberger hyppäsi Kulmin lentomäen harjoituksissa 11. tammikuuta 2006 ja teki epäviralliseksi mäkiennätykseksi 215,5 metriä. Hän saavutti urallaan 20 maailmancupin osakilpailuvoittoa.

Goldberger toimii koehyppääjänä mäkihypyn maailmancupissa. Goldbergerin varusteet on yleensä varustettu kameroilla, jotta suuri yleisö näkee, millaista mäkihyppy on hyppääjän näkökulmasta. Goldberger myös selostaa omat hyppynsä lähtöpuomilta mäkimonttuun asti.

 Maailmancupin osakilpailuvoitot
 Päivä Kilpailupaikka Maa Mäki 3. tammikuuta 1993  Innsbruck  Itävalta  suurmäki 6. tammikuuta 1993  Bischofshofen  Itävalta  suurmäki 17. joulukuuta 1993  Courchevel  Ranska  suurmäki 4. tammikuuta 1994  Innsbruck  Itävalta  suurmäki 11. joulukuuta 1994  Planica  Slovenia  normaalimäki 6. tammikuuta 1995  Bischofshofen  Itävalta  suurmäki 8. tammikuuta 1995  Willingen  Saksa  suurmäki 21. tammikuuta 1995  Sapporo  Japani  normaalimäki 28. tammikuuta 1995  Lahti  Suomi  normaalimäki 8. helmikuuta 1995  Lillehammer  Norja  suurmäki 12. helmikuuta 1995  Oslo  Norja  suurmäki 18. helmikuuta 1995  Vikersund  Norja  lentomäki 19. helmikuuta 1995  Vikersund  Norja  lentomäki 25. helmikuuta 1995  Oberstdorf  Saksa  lentomäki 4. tammikuuta 1996  Innsbruck  Itävalta  suurmäki 14. tammikuuta 1996  Engelberg  Sveitsi  suurmäki 21. tammikuuta 1996  Sapporo  Japani  suurmäki 28. tammikuuta 1996  Zakopane  Puola  suurmäki 11. helmikuuta 1996  Tauplitz  Itävalta  lentomäki 9. maaliskuuta 1996  Harrachov  Tšekki  lentomäki

 Lähteet 

 Aiheesta muualla 

 Virallinen sivu 

Luokka:Itävaltalaiset mäkihyppääjät
Luokka:Itävaltalaiset olympiamitalistit
Luokka:Vuonna 1972 syntyneet
Luokka:Elävät henkilöt